1.4.

Încercare de tip -0 (încercare obișnuită de eficacitate cu frânele la rece) 1.4.1. Generalități 1.4.1.1. Frânele trebuie să fie reci. Frâna este considerată rece atunci când temperatura măsurată pe disc sau în afara tamburului este sub 100 °C. 1.4.1.2. Încercarea se efectuează în următoarele condiții: 1.4.1.2.1. Vehiculul este încărcat, distribuirea masei sale între axuri fiind cea prevăzută de producător. Acolo unde se fac precizări pentru mai multe aranjamente ale încărcăturii pe axuri, distribuirea masei maxime între axuri este astfel încât încărcătura pe fiecare ax să fie proporțională cu cea maximă permisă pentru fiecare ax. În cazul unităților de tractare pentru semiremorci, încărcătura poate fi repoziționată aproximativ la jumătatea distanței dintre poziția pivotului de cuplare, așa cum rezultă din condițiile de încărcare de mai sus, și linia centrală a axului (axurilor) din spate. 1.4.1.2.2. Fiecare încercare este repetată asupra vehiculului neîncărcat. În cazul unui autovehicul se mai poate afla pe bancheta din față, pe lângă conducător, și o persoană responsabilă cu notarea rezultatelor încercării. În cazul unui autovehicul proiectat să tracteze o semiremorcă, încercările fără încărcătură sunt efectuate doar asupra unității tractoare, fără remorca sa, dar purtând o încărcătură echivalentă cu șaua de cuplare. Această încărcătură include și roata de rezervă, în cazul în care acest lucru este inclus în specificațiile standard ale vehiculului. În cazul unui vehicul prezentat sub formă de cabină-șasiu fără caroserie se poate adăuga o încărcătură suplimentară care să simuleze masa caroseriei și care să nu depășească masa minimă prevăzută de producător în anexa 2 la prezentul regulament. În cazul unui vehicul echipat cu un sistem electric de frânare recuperativă, cerințele depind de categoria acestui sistem: Categoria A : Pe durata încercărilor de tip 0 nu se utilizează un eventual sistem separat de comandă a frânării electrice recuperative. Categoria B : Contribuția sistemului electric de frânare recuperativă la forța de frânare generată nu depășește nivelul minim proiectat. Această cerință este considerată îndeplinită dacă bateriile se află la unul din următoarele niveluri de încărcare, când nivelul de încărcare ( 33 ) este stabilit prin metoda descrisă în apendicele 1 la prezenta anexă: (a) la nivelul de încărcare maximă recomandat de producător în specificațiile vehiculului; sau (b) la un nivel de minimum 95 % din nivelul maxim de încărcare, dacă nu există recomandări specifice ale producătorului; sau (c) la nivelul maxim asigurat de sistemul de încărcare automată al vehiculului. 1.4.1.2.3. Limitele prevăzute pentru eficacitatea minimă, atât pentru încercările cu vehiculul neîncărcat, cât și cu vehiculul încărcat, sunt cele menționate mai jos pentru fiecare categorie de vehicul; vehiculul satisface atât distanța de oprire prevăzută, cât și decelerația medie rezultată prevăzută pentru respectiva categorie de vehicul, dar măsurarea ambilor parametri poate să nu fie absolut necesară. 1.4.1.2.4. Drumul este orizontal. 1.4.2. Testare tip 0 cu motorul decuplat Încercarea se efectuează la viteza prevăzută pentru categoria căreia îi aparține vehiculul, cifrele menționate în acest scop putând avea o anumita marjă de toleranță. Trebuie să fie atinsă valoarea minimă de eficacitate prevăzută pentru fiecare categorie. 1.4.3. Încercarea de tip 0 cu motor cuplat 1.4.3.1. Se efectuează încercări la diferite viteze, cea mai mică fiind egală cu 30 % din viteza maximă a vehiculului, iar cea mai mare fiind egală cu 80 % din acea viteză. În cazul vehiculelor echipate cu limitator de viteză, viteza limitată este considerată viteza maximă a vehiculului. Datele eficacității practice maxime sunt măsurate iar comportamentul vehiculului este înregistrat în raportul încercării. Unitățile tractoare pentru semiremorci, încărcate artificial pentru a simula efectele unei semiremorci încărcate, nu se supun încercărilor la mai mult de 80 km/h. 1.4.3.2. Se efectuează încercări suplimentare cu motorul cuplat, pornind de la viteza prevăzută pentru categoria căreia îi aparține vehiculul. Trebuie să fie atinsă valoarea minimă de eficacitate prevăzută pentru fiecare categorie. Unitățile tractoare pentru semiremorci, încărcate artificial pentru a simula efectele unei semiremorci încărcate, nu se supun încercărilor la mai mult de 80 km/h. 1.4.4. Încercare de tip 0 pentru vehicule din categoria O prevăzute cu frâne cu aer comprimat 1.4.4.1. Eficacitatea frânării remorcii poate fi calculată fie din coeficientul de frânare al vehiculului tractor plus remorca și forța axială măsurată la dispozitivul de cuplare, fie, în anumite cazuri, din coeficientul de frânare al vehiculului tractor plus remorca, atunci când numai remorca este frânată. Motorul vehiculului tractor este decuplat în timpul încercării de frânare. În cazul în care numai remorca este frânată, pentru a se lua în calcul masa suplimentară care este încetinită, eficacitatea este considerată ca reprezentând decelerația medie rezultată. 1.4.4.2. Cu excepția cazurilor de la punctele 1.4.4.3 și 1.4.4.4, pentru a determina coeficientul de frânare al remorcii este necesară măsurarea coeficientului de frânare al vehiculului de tractare și al remorcii, precum și forța axială în dispozitivul de cuplare. Vehiculul de tractare trebuie să îndeplinească cerințele stabilite în anexa 10 la prezentul regulament cu privire la relația dintre raportul TM/PM și presiunea pm. Coeficientul de frânare al remorcii este calculat în conformitate cu următoarea formulă: unde zR = coeficientul de frânare al remorcii zR+M = coeficientul de frânare al vehiculului de tractare plus remorcă D = forța axială în dispozitivul de cuplare (forță de tractare: + D), (forță de comprimare: – D) PR = reacțiunea statică normală totală dintre suprafața drumului și roțile remorcii (anexa 10). 1.4.4.3. Dacă o remorcă are un sistem de frânare continuu sau semicontinuu, atunci când presiunea în cilindrii de frână nu se modifică în timpul frânării, în pofida modificării dinamice a încărcării axurilor, precum și în cazul semiremorcilor, doar remorca poate fi frânată. Coeficientul de frânare al remorcii este calculat în conformitate cu următoarea formulă: unde R = valoarea rezistenței la rulare = 0,01; PM = reacțiunea statică normală totală dintre suprafața șoselei și roțile vehiculelor de tractare ale remorcilor (anexa 10). 1.4.4.4. În celelalte cazuri, evaluarea coeficientului de frânare al remorcii se poate face doar prin frânarea remorcii. În acest caz, presiunea folosită este aceeași cu cea măsurată în cilindrii de frână la frânarea ansamblului.